Quartiers de Marselha

:**article en cors de traduccion**
Marselha de còps apelada « la villa dei 111 quartiers », sei quartiers son sovent d’ancians vilatges restacats pauc a cha pauc a la ciutat, bastits a l’entorn de l’ancian vilatge amb sa plaça e sa glèisa ò desvelopats sus lo tenement d’una bastida vièlha e portant lo nom dau proprietari feminizat segon l’us tradicionau .

Fòrça quartiers an un nom de sant que ramenta la relacion entre aquelei quartiers e lei parròquias. Son pus recents.

La chifra de 111 correspònde ai quartiers « oficiaus ». D’unei quartiers pasmens pron conoissuts, coma *lo Panier*, s’atròvan pas dins aquesta lista oficiala.

## Lei 111 quartiers oficiaus
La lista dei 111 quartiers e sei limits foguèron fixats per lo decrèt n°46-2285 dau 18 d’octòbre de 1946. Aquestei quartiers sèrvon de basa per exemple per la delimitacion deis airaus d’estacionament ò per establir leis estatisticas de l’INSEE.

## Lei quartiers non oficiaus
Certans quartiers conoissuts dei marselhés fan pas partida de la tiera oficiala :

* **Centre Vila** (1 e 2) correspond generalament ais quartiers que ribejan Canebiera o tènon lei cais nórds e oest dau Pòrt Vièlh : Belsunce, Opèra, Noalhas, Tièrs, lo Capítol) e la Bourse (derrière lo Palais de la Borsa, entre la Lòtja e Belsunce).
* **Lei Reformats** (1) amb la glèisa que li a donat lo nom, domina Canebiera, entre lo Capítol e Tièrs.
* **Gambetta** (1), dau nom deis alèias que menan dau aut de la Canebiera a la plaça dei Capucinas. Se còmpta dins lo quartier dau Capítol.
* **Colbert** (1) auta de la facultat dei scièncias economics, a l'entorn de la carriera Colbert pròcha lo cors Belsunce e la carriera d'Ais.
* **[[Lo Panier]]** (2), quartier pus vièlh de Marseha, oficialament comprés dins lo quartier de la Lòtja.
* **Republica** (2) dau nom de la carriera cavada dau temps dau Segond Empèri.
* **La [[Pòrta d'Ais]]** (1, 2 e 3) o oficialament plaça Jules Guesde e de son arc de trionfe, a l'emplaçament de l'ancian portau dei barris de la vila dobrissent sus lo camin d'Ais de Provença.
* **Longchamp** (4) nomada per lo Palais Longchamp e lo baloard de meteis nom, senhoreja sur lei quartiers dei Cinc Avengudas e de Sant Carles.
* **[[Plan de Sant Miquèu]]** (6) o oficialament la plaça Joan Jaurés e lo cors Julian.
* **La Cornissa** (7), part dau Rocàs Blanc e de Bompar que trestomba la cornissa dau President John Fitzgerald Kennedy.
* **Lo [[Valon deis Aufas]]** (7), pòrt de pesca, dins lo quartier d'En Domes.
* **[[Malamosca]]** (7) dau nom d’una poncha, se còmpta tanben dins lo quartier d'En Domes.
* **[[Lei Catalans (Marselha)|Lei Catalans]]** (7), fa part dau quartier dau Faròt.
* **Boreli** (8) sonat per la bastida e lo pargue, dins lo quartier de Bòna Avena.
* **[[Cala Lònga]]** (8), part dei Godas.
* **La Madraga** o **la Madraga de Mont Redon** (8), designa lo portalet au còr dau Mont Redon e per extension aquest quartier.
* **Lo Rèi d'Espanha** (8) dins lo quartier de la Poncha Roja, e virant a levant sus lo quartier de Sormiu (9).
* **[[Luminie]]** (9), campus universitari creat en 1968, partida dau Redon.
* **Vèrd Plan** (9) corespònd a la part nòrd dau quartier de Sormiu, per leo relarg que s’atròba entre lo camin de la Soda, lo camin dau Rèi d'Espanha e lo limit que termeja lei quartiers de la Vièlha Capèla e de la Poncha Roja.
* **[[Bèumont (Marselha)|Bèumont]]** (12) entre lei centres vilagés de Sant Barnabèu e de Sant Julian. Quartier majorau deis armenians de la vila.
* **Lo Pichon Bosquet** (12 e 13), pichon quartier a l'entorn de l'avenguda dau Mont Olivet. Au moment de l’atermemament dei quartiers en 1998, la comuna aviá per error nomat lo quartier dau « Mont Olivet » (partida dau 12). Lei abitants s'abrivèron per corregir l'engana sus lei placas plantadas dins lo quartier.

## Liames extèrnes
*  Plan de découpage des quartiers à Marseille sur le site de la Chambre de commerce

## Referéncias